
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 852 

10 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Ομάδας Εργασίας για την κατάρτιση σχεδί¬ 
ου Προεδρικού Διατάγματος για την επέκταση των 
διατάξεων του Υπαλληλικού Κώδικα (Ν. 2683/1999) 
και στο μόνιμο προσωπικό των Οργανισμών Τοπι¬ 


κής Αυτοδιοίκησης. 1 

Σύσταση Επιτροπής για την επανεξέταση και τον εκ¬ 
συγχρονισμό του θεσμικού πλαισίου των πόρων 
της Νομαρχιακής Αυτοδιοίκησης. 2 

Μερική ανάκληση μεταβίβασης αρμοδιοτήτων του Γε¬ 
νικού Γραμματέας Περιφέρειας Ανατ. Μακεδονίας 
-Θράκης. 3 

Ψήφιση Οργανισμού Εσωτερικής Υπηρεσίας του Νο¬ 
μικού Προσώπου «Παιδικοί Σταθμοί και ΚΕΦΟ Δή¬ 
μου Δράμας». 4 

Ψήφιση Οργανισμού Εσωτερικής Υπηρεσίας του Νο¬ 
μικού Προσώπου «Παιδικοί Σταθμοί και ΚΕΦΟ Δή¬ 
μου Κ. Νευροκοπίου». 5 

Τροποποίηση - Συμπλήρωση Οργανισμού Εσωτερικής 
Υπηρεσίας του Δήμου Πιερίων Ν. Πιερίας. 6 


Τροποποίηση της αριθμ. 24272/2003/6.2.2004 από¬ 
φασής μας περί «Τροποποίηση της αριθμ. 13405/ 
5.6.1995 απόφασης του Περιφερειακού Δ/ντή Λα- 
σιθίου, περί σύστασης της αμιγούς Κοινοτικής 
Επιχείρησης Ανάπτυξης της Κοινότητας Χανδρά 


Σητείας». 7 

Διόρθωση απόφασης ανάκλησης αδειών κυκλοφο¬ 
ρίας φαρμακευτικών ιδιοσκευασμάτων που οι άδει¬ 
ες τους έληξαν την 31.12.2001. 8 


ΑΠΟΦΑΣΕΙ Σ 

Αριθ.29479 (1) 

Σύσταση Ομάδας Εργασίας για την κατάρτιση σχεδίου Προ¬ 
εδρικού Διατάγματος για την επέκταση των διατάξεων 
του Υπαλληλικού Κώδικα (Ν. 2683/1999) και στο μόνιμο 
προσωπικό των Οργανισμών Τοπικής Αυτοδιοίκησης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 10 παρ. 3του ν. δ/τος 216/1974 «Περί συ- 
στάσεως Υπουργείου Προεδρίας της Κυβερνήσεως», 
(ΦΕΚ 367/Α77.12.1974). 

β) το άρθρο τέταρτο του Ν. 2683/1999 «Κύρωση του Κώ¬ 
δικα Κατάστασης Δημοσίων Πολιτικών Διοικητικών Υπαλ¬ 
λήλων και Υπαλλήλων Ν.Π.Δ.Δ. και άλλες διατάξεις», 
(ΦΕΚ 19/Α/9.2.1999), αποφασίζουμε: 

Τη σύσταση Ομάδας Εργασίας με σκοπό την κατάρτιση 
σχεδίου Προεδρικού Διατάγματος για την επέκταση των 
διατάξεων του Υπαλληλικού Κώδικα (Ν.2683/1999) και 
στο μόνιμο προσωπικό των Οργανισμών Τοπικής Αυτοδι¬ 
οίκησης που αποτελείται από: 
α. Ένα νομικό σύμβουλο του ΥΠΕΣΔΔΑ ως Πρόεδρο, 
β. Ένα Γενικό Διευθυντή του ΥΠΕΣ ΔΔΑ ως μέλος, 
γ. Δύο Διευθυντές του ΥΠΕΣ ΔΔΑ ως μέλη, 
δ. Ένα Προϊστάμενο Τμήματοςτου ΥΠΕΣΔΔΑ ως μέλος, 
ε. Ένα εκπρόσωπο της ΚΕΔΚΕ ως μέλος, 
στ. Ένα εκπρόσωπο της ΠΟΕ-ΟΤΑ ως μέλος, 
ζ. Ένα εκπρόσωπο της ΠΟΠ-ΟΤΑ ως μέλος. 

Τα μέλη της Ομάδας Εργασίας ορίζονται με τους ανα¬ 
πληρωτές τους με απόφαση του Υπουργού ΕΣΔΔΑ. 

Γραμματείς ορίζονται δύο υπάλληλοι της κατηγορίας 
ΠΕ του ΥΠΕΣΔΔΑ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το έργο της Ομάδας Εργασίας θα ολοκληρωθεί εντός 
τριμήνου από της συστάσεως της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2004 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθ.29478 (2) 

Σύσταση Επιτροπής για την επανεξέταση και τον εκσυγ¬ 
χρονισμό του θεσμικού πλαισίου των πόρων της Νο¬ 
μαρχιακής Αυτοδιοίκησης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχονταςοπόψη: 

1. Τις διατάξεις: 

α) του άρθρου 18 παρ. 18 του Ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις», 
(ΦΕΚ. 107/Α/30.5.1997). 

β)τηςπαρ. 3του άρθρου 22του Ν. 2362/1995«ΠερίΔη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις», (ΦΕΚ. 247/Α/27.11.1995). 

γ) του άρθρου 27 Ν. 2081/1992 (ΦΕΚ. 154/Α/1992), με το 
οποίο προστέθηκε άρθρο 29Α στο Ν. 1558/1985, όπως τελι¬ 
κά αντικαταστάθηκε με το άρθρο 1 του Ν.2469/1997 (ΦΕΚ. 
38/Α/14.3.1997) «Περιορισμός και βελτίωση της αποτελε- 
σματικότητας των κρατικών δαπανών και άλλες διατάξεις». 

δ) του Π.Δ. 373/1995 (ΦΕΚ.201/Α/14.9.1995) «Συγχώνευ¬ 
ση των Υπουργείων Προεδρίας της Κυβέρνησης και Εσω¬ 
τερικών στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμόςτωναρμοδιοτήτωντου». 

ε) του Π.Δ. 400/1995 (ΦΕΚ. 226/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

2. Την ανάγκη επανεξέτασης και εκσυγχρονισμού του 
θεσμικού πλαισίου των πόρων της Νομαρχιακής Αυτοδι¬ 
οίκησης. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθ’ όσον η σχετική δαπάνη θαπροκύ- 
ψει με τον καθορισμό της αμοιβής ή αποζημίωσης που θα 
γίνει με την έκδοση της προβλεπόμενης στο τελευταίο 
εδάφιο της παρ. 18 του άρθρου 18 του Ν.2503/1997 κοι¬ 
νής υπουργικής απόφασης, αποφασίζουμε: 

1. Συνιστούμε στο Υπουργείο Εσωτερικών, Δημόσιας 
Διοίκησης και Αποκέντρωσης Επιτροπή με τη μορφή της 
Ομάδας Διοίκησης Έργου (ΟΔΕ), για την επανεξέταση, 
αναμόρφωση και εκσυγχρονισμό του θεσμικού πλαισίου 
που ρυθμίζει τους πόρους της Νομαρχιακής Αυτοδιοίκη¬ 
σης καθώς και την εν γένει οικονομική της διοίκηση και 
διαχείριση, με στόχο την αύξηση των τακτικών της εσό¬ 
δων και την παράλληλη διασφάλιση της σταθερότητας 
και αυτονομίας της. 

2. Η Επιτροπή αποτελείται από: 

α) Τον Γενικό Γραμματέατου Υπουργείου Εσωτερικών, 
Δημόσιας Διοίκησης και Αποκέντρωσης ως Πρόεδρο. 

β) Τον Γενικό Διευθυντή Τοπικής Αυτοδιοίκησης του 
ΥΠ.ΕΣ.Δ.Δ.Α., ως μέλος. 


γ) Το Γενικό Διευθυντή Αναπτυξιακών Προγραμμάτων 
του ΥΠ.ΕΣ.Δ.Δ.Α., ως μέλος, 
δ) Το Διευθυντή της Δ/νσης Οικονομικών Ο.Τ.Α. 
ε) Τον Διευθύντη της Διεύθυνσης Οικονομικού του 
ΥΠ.ΕΣ.Δ.Δ.Α., ως μέλος, 
στ) Ένα Ειδικό Επιστήμονα ως μέλος, και 
ζ) Δύο εκπροσώπους της Ε.Ν.Α.Ε. ως μέλη. 

3. Η Επιτροπή (Ο.Δ.Ε.) συγκροτείται με απόφαση του 
Υπουργού ΕΣ.Δ.Δ.Α. με την οποία ορίζονταιτα τακτικά μέ¬ 
λη με τους αναπληρωτές τους, ο γραμματέας και ο βοη¬ 
θός γραμματέας, η συχνότητα των συνεδριάσεων κατά 
μήνα, ο χρόνος ολοκλήρωσης του έργου της καθώς και 
κάθε άλλο σχετικό με την λειτουργία της θέμα. 

4. Η αμοιβή ή αποζημίωση των μελώντης Επιτροπής κα¬ 
θορίζεται σύμφωνα με τις διατάξεις της παραγράφου 18 
του άρθρου 18του Ν. 2503/1997 (ΦΕΚ.107/Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2004 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθ. 1453 (3) 

Μερική ανάκληση μεταβίβασης αρμοδιοτήτωντου Γ ενικού 
Γραμματέας Περιφέρειας Ανατ. Μακεδονίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν.2503/107 Α'/1997, «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις». 

2. Του Ν. 2647/1998 «Μεταβίβαση αρμοδιοτήτων στις 
Περιφέρειες και τις Αυτοδιοικήσεις και άλλες διατάξεις» 
(ΦΕΚ 237/Α/1998) όπως τροποποιήθηκε. 

3. Την ανάγκη απλούστευσης διαδικασιών, κατά την 
άσκηση αρμοδιοτήτων και με σκοπό την ταχεία διεκπε¬ 
ραίωση των υποθέσεων και εξασφάλιση εύρυθμης και 
αποδοτικής λειτουργίας των υπηρεσιώντης Περιφέρειας 
Ανατολικής Μακεδονίας - Θράκης. 

4. Την απόφασή μας 208/21.1.2002 (ΦΕΚ 128/Β/2002) 
μεταφορά αρμοδιοτήτωντου Γ ενικού Γ ραμματέα της Πε¬ 
ριφέρειας Α.Μ.Θ. στο Γενικό Δ/ντη. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

6. Την αριθ. οικ 1096/27.3.2003 απόφαση με την οποία 
έχουν μεταβιβαστεί αρμοδιότητές μας στους Προϊσταμέ¬ 
νους των Διευθύνσεων και Τμημάτων της Περιφέρειας 
Α.Μ.Θ. 

7. Τις υπηρεσιακές ανάγκες. 

ΤΡΟΠΟΠΟΙΟΥΜΕ 

την με αριθμ οικ 1096/27.3.2003 απόφασή μας μόνον ως 
προς τις αρμοδιότητες που έχουν μεταβιβαστεί στοΔ/ντή 
της Δ.Γ.Α./Α.Μ.Θ., ως εξής: 

Ε. Δ/ΝΣΗ ΓΕΩΡΓΙΚΗΣ ΑΝΑΠΤΥΞΗΣ (Έδρα Κομοτηνή) 

1. ΔΙΑΤΗΡΟΥΜΕΝΕΣ ΑΡΜΟΔΙΟΤΗΤΕΣ ΑΠΟ ΤΟΝ ΓΕΝΙ¬ 
ΚΟ ΓΡΑΜΜΑΤΕΑ ΤΗΣ ΠΕΡΙΦΕΡΕΙΑΣ: 
α) Η επικοινωνία με τις δικαστικές αρχές, 
β) Την εξέταση προσφυγής κατά της απορριπτικής από- 

φάσης του σχεδίου βελτίωσης, καθώς και κατά του κύ¬ 
ρους των καταλόγων δικαιούχων εξισωτικής αποζημίω¬ 
σης (Ν. 2503/1997 αρ. 6 παρ. 9). 

γ) Τις πράξεις που προβλέπονται από τις διατάξεις του 
άρθρου 123 του αγροτικού κώδικα, όπως τροποποιήθηκε 
με το αρ. 6 του Ν.994/1979 που αφορούν παραχωρήσεις 
εκτάσεων, έως 30 στρεμμάτων, για την έκδοση των οποί¬ 
ων είναι αρμόδιος ο Γενικός Γραμματέας Περιφέρειας 
(Ν.2503/1997, αρ. 10 παρ. 8). 

δ) Την εξέταση προσφυγής κατά της απορριπτικής 
απόφασης σχετικά με την αναγνώριση νέων αγροτών (Ν. 
2520/1997) και αναγνώρισης ομάδων παραγωγών 
(Ν.2637/1998). 

ε) Την απόφαση σύστασης δευτεροβάθμιας επιτροπής, 
αναγνώρισης στην έδρα κάθε Περιφέρειας, για την ανα¬ 
γνώριση των ομάδων παραγωγών (Ο.Π.) (αρ. 60 παρ. 1 β, 
Ν.2637/1998). 

στ) Τις αποφάσεις παραχώρησης δημοσίων (κοινοχρή¬ 
στων) εκτάσεων, για σκοπούς κοινής ωφέλειας (αρθ.6 
Ν.994/1979) 

ζ) Την χορήγηση άδειας σκοπιμότητας για την ίδρυση 
σφαγείου παραγωγής κρέατος δυναμικότητας 801 και 
άνω τόνων ετήσιας παραγωγής κρέατος ή πτηνοτροφεί¬ 
ου δυναμικότητας 1001 και άνω κεφαλών σφαζόμενων 
ορνιθοειδών ωριαίος (άρθρο 2 περ. β'του Ν. 111/1975 
ΦΕΚ 174 Α'). 

2. ΣΤΟΝ ΔΙΕΥΘΥΝΤΗ 

α) Την εκπόνηση μελετών και την αξιολόγηση των μέ¬ 
τρων αγροτικής πολιτικής. 

β) Την παρακολούθηση και τον έλεγχο της λειτουργίας 
των Κέντρων ΔΗ Μ ΗΤΡΑ, διαμέσου πενταμελούς συμβου¬ 
λίου. Σύνταξη ετήσιας έκθεσης για την λειτουργία και την 
αποτελεσματική παρέμβαση των Κέντρων ΔΗΜΗΤΡΑ (Ν. 
2520/1997, αρ. 11 παρ. 5). 

γ) Τις αποφάσεις παραχώρησης δημοσίων (κοινοχρή¬ 
στων) εκτάσεων για ανέγερση σταυλικών εγκαταστάσε¬ 
ων (αρθ. 6 Ν.Δ. 221/1974). 

δ) Τις αποφάσεις ανάκλησης παραχώρησης δημοσίων 
(κοινοχρήστων) εκτάσεων, που έγιναν κατά την ανωτέρω 
διατάξη. 

ε) Την κατάρτιση προγραμμάτων ιχθυοτροφικής ανά¬ 
πτυξης των ορεινών ρεόντων υδάτων (άρθρο 1 του Ν.Δ. 
420/1970 ΦΕΚ Α'). 

στ) Την κατάρτιση ετησίων και πολυετών περιφερεια¬ 
κών προγραμμάτων αλιείας. Καθορισμός προϋποθέσεων 
ένταξης επενδυτικών σχεδίων και πληρωμής των ενισχύ¬ 
σεων (άρθρο 1 παρ. 4του Ν.Δ.131/1974, ΦΕΚ0320Α'). 

ζ) Την παραχώρηση της διαχείρισης και εκμετάλλευσης 
δημοσίων ιχθυοτρόφων υδάτων σε επιχειρήσεις των ορ¬ 
γανισμών τοπικής αυτοδιοίκησης (άρθρο 5 του Ν. 
1740/1987, ΦΕΚ 221 Α'). 

η) Τη χορήγηση κανονικών και αναρρωτικών αδειών κα¬ 
θώς και αδειών αιμοδοσίας. 

θ) Την Εφαρμογή των προγραμμάτων: α. Εκσυγχρονι¬ 
σμού των Γεωργικών εκμεταλλεύσεων και εγκαταστάσε¬ 
ων (καν.2328/91) και β. Εξισωτικής αποζημίωσης. 

ι) Την Εφαρμογή των προγραμμάτων: α. Γεωργικών 
Εφαρμογών και β. Γεωργοκτηνοτροφικής Ανάπτυξης. 

ια) Τις ενέργειες προπαρασκευαστικές, εκτελεστικές, 
υπομνηστικές πληροφοριακών εγγράφων. 

ιβ) Τις απαντήσεις σε αιτήσεις και αναφορές πληροφο¬ 
ριακού περιεχομένου. 

ιγ) Τη θεώρηση και υπογραφή μισθοδοτικών καταστά¬ 


σεων, οδοιπορικών εξόδων και ημερησίων εκτός έδρας 
αποζημιώσεων και λοιπών δικαιολογητικών πληρωμής 
δαπανών της Διεύθυνσης. 

ιδ) Τις εγκρίσεις μετακίνησης εκτός έδρας για εκτέλεση 
υπηρεσίας των υπάλληλων της διεύθυνσης. 

ιε) Την εκτέλεση του οικονομικού προϋπολογισμού της 
Διεύθυνσης. 

ιστ) Τη συγκρότηση επιτροπών για την παραλαβή υλι¬ 
κών καθώς και διαγραφή μονίμου και αναλώσιμου υλικού. 

ιζ) Την ανάθεση μικροεργασιών στη Διεύθυνση. 

ιη) Τη διενέργεια πρόχειρων και ανοικτών διαγωνισμών για 
την προμήθεια εφοδίωντης Υπηρεσίας καθώς και την κατα- 
κύρωση αυτών και υπογραφή των σχετικών συμβάσεων. 

Η με αριθμό οικ. 1096/27.3.2003 απόφασή μας ισχύει 
κατά τα λοιπά ως έχει. 

Η ισχύς της παρούσης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 28 Μάίου 2004 

Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθ.4565 (4) 

Ψήφιση Οργανισμού Εσωτερικής Υπηρεσίας του Νομι¬ 
κού Προσώπου «Παιδικοί Σταθμοί και ΚΕΦΟ Δήμου 
Δράμας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) του άρθρου 12 του Ν. 1188/1981 όπως αντικαταστά- 
θηκαν με τις όμοιες του άρθρου 8 παρ. 5του Ν. 2307/1995 
και του άρθρου 1 παρ. 2του Ν. 2503/1997. 

β) των άρθρων 26,198 και 203 του Δ.Κ.Κ. (Π.Δ. 410/1995). 

γ) των παρ. 1,7, 8 &9του άρθρου 8 του Ν. 3106/2003. 

2. Την αριθμ. 4/2003 απόφαση του Διοικητικού Συμβου¬ 
λίου του Ν.Π. «Παιδικοί Σταθμοί & ΚΕΦΟ Δήμου Δράμας». 

3. Την αριθμ. 440/2003 απόφαση - γνωμοδότηση του 
Δημοτικού Συμβουλίου Δράμας. 

4. Την αριθμ. 30/2004 απόφαση γνωμοδότηση του Υπη¬ 
ρεσιακού Συμβουλίου του άρθρου 8 του Ν. 2307/1995. 

5. Την αριθμ. 2550/1.10.2003 (ΦΕΚ 1588/τ.Β'/27.10.2003) 
απόφαση Γ.Γ.Π.Α.Μ.Θ. «Μεταβίβαση αρμοδιοτήτων στους 
Διευθυντές Τοπικών Αυτοδιοικήσεων και στους Τμηματάρ- 
χες των ιδίων Υπηρεσιών», αποφασίζουμε: 

Εγκρίνουμε την αριθμ. 4/2003 απόφαση του Διοικητικού 
Συμβουλίουτου Ν.Π. Παιδικοί Σταθμοί και ΚΕΦΟ Δήμου Δρά¬ 
μας, με την οποία ψηφίζεται ο Ο.Ε.Υ. του Ν.Π. του Δήμου. 

ΟΡΓΑΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΝΟΜΙΚΟΥ ΠΡΟΣΩΠΟΥ 
ΜΕ ΤΗΝ ΕΠΩΝΥΜΙΑ «ΠΑΙΔΙΚΟΙ ΣΤΑΘΜΟΙ ΚΑΙ ΚΕΝΤΡΑ 
ΦΡΟΝΤΙΔΑΣ ΟΙΚΟΓΕΝΕΙΑΣ ΔΗΜΟΥ ΔΡΑΜΑΣ». 

Άρθρο 1 

Διάρθρωση υπηρεσιών 

Οι υπηρεσίες του Νομικού Προσώπου «Παιδικοί Σταθ¬ 
μοί και Κέντρα Φροντίδας Οικογένειας» Δήμου Δράμας, 
λειτουργούν σε επίπεδο Τμήματος. 

Το Τμήμα του Νομικού Προσώπου «Παιδικοί Σταθμοί 




11166 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


και Κέντρα Φροντίδας Οικογένειας» Δήμου Δράμας απο- 
τελείται από τα εξής γραφεία: 

1. Παιδικός Σταθμός και ΚΕ.Φ.Ο. Στενημάχου Δράμας. 

2. ΚΕ.Φ.Ο. Δράμας - Πέρδικα 6. 

3. Παιδικός Σταθμός Καλλιφύτου Δράμας. 

Άρθρο 2 

Αρμοδιότητες Τμήματος και Γραφείων 

1. Το Τμήμα εποπτεύει, συντονίζει και κατευθύνειτο παι¬ 
δαγωγικό και κοινωνικό έργο του Δημοτικού Νομικού 
Προσώπου και γενικά μεριμνά για την εύρυθμη λειτουρ¬ 
γία του σύμφωνα με τον ισχύοντα κανονισμό. 

2. Το γραφείο του Παιδικού Σταθμού και ΚΕ.Φ.Ο. Στε¬ 
νημάχου επιμελείται την παροχή σύγχρονης προσχολι- 
κής αγωγής στα φιλοξενούμενα νήπια, και την φύλαξη, 
αγωγή και δημιουργική απασχόληση των παιδιών του Δη¬ 
μοτικού Σχολείου. 

3. Το γραφείο του ΚΕ.Φ.Ο. Δράμας - Πέρδικα 6, επιμε¬ 
λείται την φύλαξη, αγωγή και δημιουργική απασχόληση 
των παιδιών του Δημοτικού Σχολείου και επιμελείται επί¬ 
σης των κοινωνικών υπηρεσιών που παρέχονται σε ομά¬ 
δες και άτομα της τοπικής κοινωνίας. 

4. Το γραφείο του Παιδικού Σταθμού Καλλιφύτου επι¬ 
μελείται την παροχή σύγχρονης προσχολικής αγωγής 
στα φιλοξενούμενα νήπια. 

Άρθρο 3 

Καθήκοντα Προϊστάμενου Τμήματος 

1. Είναι αρμόδιος και επιμελείται σε συνεργασία με 
τους Βρεφονηπιοκόμους και Κοινωνικούς Αειτουργούς 
για την εφαρμογή των σύγχρονων απόψεων των μεθόδων 
Κοινωνικής Εργασίας. 

2. Εποπτεύει, συντονίζει και κατευθύνειτο κοινωνικό έρ¬ 
γο των τμημάτων. 

3. Είναι αρμόδιος για την εύρυθμη λειτουργία των γρα¬ 
φείων του Νομικού Προσώπου. 

4. Εισηγείται στο Δ.Σ. του Νομικού Προσώπου κάθε θέ¬ 
μα που αφορά τη λειτουργία τα προγράμματα, το προ¬ 
σωπικό, τους γονείς και την υλικοτεχνική υποδομή των 
γραφείων του Ν.Π. όπως: 

- Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλισθεί η εύρυθμη 
λειτουργία τους. 

-Τοπαιδαγωγικό υλικό καιτονπάσηςφύσεωςεξοπλισμό. 

- Τις απαραίτητες εργασίες για την επισκευή και συντή¬ 
ρηση των κτιρίων. 

- Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μη δημιουργούνται λειτουργικά προβλήματα 
στα γραφεία του Ν.Π. 

6. Εγκρίνει και υπογράφει τα αιτήματα των υπευθύνων 
που αφορούν ανάγκες των γραφείων τους. 

7. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Ν.Π. 

Άρθρο 4 

Καθήκοντα υπαλλήλου Διοικητικού - λογιστικού 

1. Είναι υπεύθυνος για την προμήθεια και τον έγκαιρο 
εφοδιασμό του Ν.Π. μετά αναγκαία τρόφιμα και λοιπά υλι¬ 
κά που είναι απαραίτητα για την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 


πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λ.π. του προσωπικού. 

4. Συνεργάζεται με τον Προϊστάμενο Τμήματος Διοίκη¬ 
σης του Ν.Π. για την κατάρτιση του προϋπολογισμού - 
απολογισμού - ισολογισμού. 

Άρθρο 5 

Καθήκοντα Υπευθύνου Γ ραφείου Παιδικού 
Σταθμού - ΚΕ.Φ.Ο. Στενημάχου. 

Είναι υπεύθυνος: 

1. Γ ιατην εύρυθμη λειτουργία του Γ ραφείου και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια. 

3. Για την σωστή φύλαξη, αγωγή και δημιουργική απα¬ 
σχόληση των παιδιών προσχολικής ηλικίας και του Δημο¬ 
τικού Σχολείου. 

4. Εποπτεύει όλο το προσωπικό του Γ ραφείου για τη 
σωστή εκτέλεση των καθηκόντων του. 

5. Εισηγείται στον Προϊστάμενο Τμήματος Διοίκησης 
του Ν.Π., τις ανάγκες του Γ ραφείου σε προσωπικό καιπά- 
σης φύσεως εξοπλισμό καθώς και την επιμόρφωση του 
προσωπικού. 

6. Είναι υπεύθυνος για τις συγκεντρώσεις προσωπικού, 
γονέων. 

7. Τηρεί άλατα απαραίτητα βιβλία. 

Άρθρο 6 

Καθήκοντα Υπεύθυνου Γ ραφείου παιδιών 
Δημοτικού Σχολείου και παροχής Κοινωνικών 

Υπηρεσιών ΚΕ.Φ.Ο. Δράμας - Πέρδικα 6 

Είναι υπεύθυνος: 

1. Γ ιατην εύρυθμη λειτουργία του Γ ραφείου και την τή¬ 
ρηση του κανονισμού λειτουργίας. 

2. Για την σωστή φύλαξη, αγωγή και δημιουργική απα¬ 
σχόληση τωνπαιδιώντου Δημοτικού Σχολείου. 

3. Γιατις συγκεντρώσεις προσωπικού, γονέων. 

4. Για την σωστή παροχή κοινωνικών υπηρεσιών αντι¬ 
κειμενικά κριτήρια και ίσες ευκαιρίες χρήσης των υπηρε¬ 
σιών από όλους όσους τις έχουν ανάγκη. 

5. Εποπτεύει όλο το προσωπικό του Γ ραφείου για την 
σωστή εκτέλεση των καθηκόντων του. 

6. Εισηγείται στον Προϊστάμενο Τμήματος Διοίκησης 
του Ν.Π., τις ανάγκες του Γ ραφείου σε προσωπικό και πό¬ 
σης φύσεως εξοπλισμό, καθώς και την επιμόρφωση του 
προσωπικού. 

7. Τηρεί άλατα απαραίτητα βιβλία. 

Άρθρο 7 

Καθήκοντα Υπεύθυνου Γραφείου 
Παιδικού Σταθμού Καλλιφύτου. 

Είναι υπεύθυνος: 

1. Γ ιατην εύρυθμη λειτουργία του Γ ραφείου και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια. 

3. Εποπτεύει όλο το προσωπικό του Γ ραφείου για την 
σωστή εκτέλεση των καθηκόντων του. 

4. Εισηγείται στον Προϊστάμενο Τμήματος Διοίκησης 
του Ν.Π., τις ανάγκες του Γ ραφείου σε προσωπικό και πό¬ 
σης φύσεως εξοπλισμό καθώς και την επιμόρφωση του 
προσωπικού. 

5. Γ ιατις συγκεντρώσεις προσωπικού, γονέων. 

6. Τηρεί άλατα απαραίτητα βιβλία. 

Άρθρο 8 

Οργανική σύνθεση Προσωπικού 
Οι θέσεις προσωπικού ορίζονται ως εξής : 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις 1 

Βαθμός Δ'- Α' 

2. ΚΛΑΔΟΣ ΤΕ ΒΡΕΦΟΝΗΠΙΟΚΟΜΙΑΣ 
Θέσεις 2 

Βαθμός Δ'- Α' 

3. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις 2 

Βαθμός Δ'- Α 

4. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ [ΒΟΗ¬ 
ΘΟΣ ΜΑΓΕΙΡΟΥ] 

Θέσεις 1 
Βαθμός Ε'- Β' 

5. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 2 

Βαθμός Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α) ΜΟΝΙΜΟ ΠΡΟΣΩΠΙΚΟ 

1. ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις 2 

2. ΔΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
Θέσεις 5 

3. ΔΕ9 ΚΛΑΔΟΥ ΤΕΧΝΙΚΩΝ. ΕΙΔΙΚΟΤΗΤΩΝ [ΡΑΠΤΡΙΑ] 
Θέσεις 1 

4. ΔΕ7 ΚΛΑΔΟΥΤΕΧΝΙΚΩΝ ΕΙΔΙΚΟΤΗΤΩΝ (ΣΥΝΤΗΡΗΤΗΣ). 
Θέσεις 1 

5. ΥΕ3 ΚΛΑΔΟΥ ΒΟΗΘΩΝ ΜΑΓΕΙΡΩΝ 
Θέσεις 3 

Γ ΕΠΟΧΙΑΚΟ ΠΡΟΣΩΠΙΚΟ 

1. ΠΕ ΚΛΑΔΟΥ ΨΥΧΟΛΟΓΟΥ 
Θέσεις 1 

2. ΤΕ ΚΛΑΔΟΥ ΒΡΕΦΟΝΗΠΙΟΚΟΜΙΑΣ 
Θέσεις 2 

3. ΥΕ 16 ΚΛΑΔΟΥ ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 3 

4. ΠΕ 11 ΚΛΑΔΟΥ ΦΥΣΙΚΗΣ ΑΓΩΓΗΣ 
Θέσεις 1 

5. ΠΕ ΔΑΣΚΑΛΩΝ 
Θέσεις 1 

Άρθρο 9 

Προϊστάμενοι Υπηρεσιακών Μονάδων 
Προϊστάμενοι του Τ μήματος και των Γ ραφείων του Ν .Π. 
επιλέγονται από τους κλάδους ΤΕ9 Βρεφονηπιοκομίας 
και ελλείψει αυτών από τον κλάδο ΤΕ2 Κοινωνικών Λει¬ 
τουργών, και ελλείψει αυτών κρίνονται από τον Κλάδο 
ΔΕΙ Διοικητικών - Οικονομικών, οι έχοντες τον Βαθμό Α'. 

Άρθρο 10 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπάλληλων εφαρμόζονται οι εκάστοτε 
ισχύουσες Νομοθετικές διατάξεις. 


Άρθρο 11 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στα Γ ραφεία του Τμήματος 
γίνεται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανήλικων τέκνων, έγκυες γυναίκες, τόπος διαμονής κ.λ.π.). 

Προϊστάμενος Τμήματος, ορίζεται πάντοτε με απόφα¬ 
ση του Προέδρου του Δ.Σ. ο κρινόμενος από το αρμόδιο 
Υπηρεσιακό Συμβούλιο, υπάλληλος αναπληρούμενος σε 
περίπτωση απουσίας του ή κωλύματος από τον κατά βαθ¬ 
μό αρχαιότερο υπάλληλο της αυτής υπηρεσίας. 

Κάθε άλλη λεπτομέρειαλειτουργίαςτωνεπί μέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω οργανισμού Εσωτερι¬ 
κής υπηρεσίας προκαλείται δαπάνη σε βάρος του προϋ¬ 
πολογισμού οικ. Έτους 2004, ο οποίος ενισχύεται από 
τους ΚΑΠ, τροφεία κ.λ.π. ύψους 138.310,00€ περίπου 
εφόσον προσληφθούν όλοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 20 Μαΐου 2004 
Με εντολή Γ ενικού Γ ραμματέα Περιφέρειας 
Η Διευθύντρια 
Μ. ΤΣΙΑΡΑ 
-♦- 

Αριθ. 4473 (5) 

Ψήφιση Οργανισμού Εσωτερικής Υπηρεσίας του Νομι¬ 
κού Προσώπου «Παιδικοί Σταθμοί και ΚΕΦΟ Δήμου Κ. 
Νευροκοπίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

α) του άρθρου 12 του Ν. 1188/1981 όπως αντικαταστά- 
θηκαν με τις όμοιες του άρθρου 8 παρ. 5του Ν. 2307/1995 
και του άρθρου 1 παρ. 2του Ν. 2503/1997. 

β) των άρθρων 26,198 και 203 του Δ. Κ. Κ. (Π .Δ. 410/1995). 

γ)τωνπαρ. 1,7,8 και9του άρθρου 8του Ν. 3106/2003. 

2. Τηναριθμ. 11/2003 απόφαση του Διοικ.Συμβουλίου του 
Ν.Π. «Παιδικοί Σταθμοί και ΚΕΦΟ Δήμου Κ. Νευροκοπίου». 

3. Την αριθμ. 300/2003 απόφαση - γνωμοδότηση του 
Δημοτικού Συμβουλίου Κ. Νευροκοπίου 

4. Την αριθμ. 31/2004 απόφαση γνωμοδότηση του Υπη¬ 
ρεσιακού Συμβουλίου του άρθρου 8 του Ν. 2307/1995. 

5. Την αριθμ. 2550/1.10.2003 (ΦΕΚ1588/τ.Β'/27.10.2003) 
απόφαση Γ.Γ.Π.Α.Μ.Θ. «Μεταβίβαση αρμοδιοτήτων στους 
Διευθυντές Τοπικών Αυτοδιοικήσεων και στους Τμηματάρ- 
χες των ιδίων Υπηρεσιών», αποφασίζουμε: 

Εγκρίνουμε την αριθμ. 11/2003 απόφαση του Διοικητι¬ 
κού Συμβουλίου του Ν.Π. Παιδικοί Σταθμοί και ΚΕΦΟ Δή¬ 
μου Κ. Νευροκοπίου, με την οποία ψηφίζεται ο Ο.Ε.Υ. του 
Ν.Π. του Δήμου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ 
ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΝΟΜΙΚΟΥ ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ 

ΜΕ ΤΗΝ ΕΠΩΝΥΜΙΑ «ΠΑΙΔΙΚΟΙ ΣΤΑΘΜΟΙ ΚΑΙ ΚΕΦΟ 
ΔΗΜΟΥ Κ. ΝΕΥΡΟΚΟΠΙΟΥ» 

Άρθρο 1 

Διάρθρωση υπηρεσιών 

Οι υπηρεσίες του Νομικού Προσώπου «Παιδικοί Σταθ¬ 
μοί και Κέντρα Φροντίδας Οικογένειας Δήμου Κάτω Νευ- 
ροκοπίου», λειτουργούν σε επίπεδο Τμήματος 

Το Τμήμα του Νομικού Προσώπου «Παιδικοί Σταθμοί 
και Κέντρα Φροντίδας Οικογένειας Δήμου Κάτω Νευρο- 
κοπίου», αποτελείται από τα εξής Γραφεία: 

1) Παιδικός Σταθμός και Κε.Φ.Ο. Κ. Νευροκοπίου 

2) Παιδικός Σταθμός και Κε.Φ.Ο. Δ.Δ. Περιθωρίου. 

Άρθρο 2 

Αρμοδιότητες Τμήματος και Γ ραφείων 

1. Το Τμήμα εποπτεύει, συντονίζει και κατευθύνειτο παι¬ 
δαγωγικό και κοινωνικό έργο του Ν.Π. και μεριμνά γενικά 
για τη ν εύ ρ υθ μη λειτο υ ργία το υ σύ μφωνα με τον ισχύ οντα 
Κανονισμό. 

2. Το Γ ραφείο του Παιδικού Σταθμού και Κε.Φ.Ο. Κ. Νευ¬ 
ροκοπίου επιμελείται την παροχή σύγχρονης φροντίδας 
και αγωγής στα φιλοξενούμενα βρέφη, καθώς και την σί¬ 
τιση των υπερηλίκων. 

3. Το Γραφείο του Παιδικού Σταθμού και Κε.Φ.Ο. Δ.Δ. 
Περιθωρίου επιμελείται την παροχή σύγχρονης φροντί¬ 
δας και αγωγής στα φιλοξενούμενα νήπια, καθώς και την 
σίτιση των υπερηλίκων. 

Άρθρο 3 

Καθήκοντα Προϊσταμένου Τμήματος 

1. Είναι αρμόδιος και επιμελείται σε συνεργασία με τους 
Παιδαγωγούς και την Κοινωνικό Λειτουργό για την εφαρ¬ 
μογή σύγχρονων απόψεων παιδαγωγικής, ψυχολογίας 
και κοινωνικών επιστημών. 

2. Εποπτεύει, συντονίζει και κατευθύνειτο παιδαγωγικό 
και κοινωνικό έργο των Γ ραφείων. 

3. Είναι υπεύθυνος γιατηνκαλήλειτουργίατωνΓραφείων. 

4. Εισηγείται στο Δ.Σ. κάθε θέμα που αφορά τη λει¬ 
τουργία, τα προγράμματα, το προσωπικό, τους χρήστες 
και την υλικοτεχνική υποδομή των Γραφείων του Ν.Π., 
όπωςπ.χ.: 

-τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να εξασφαλισθεί η καλή λει¬ 
τουργία τους 

- το παιδαγωγικό υλικό και τον πόσης φύσεως εξοπλι¬ 
σμό 

- τις απαραίτητες εργασίες για την συντήρηση του κτιρίου 

- την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εισηγείται τις άδειές 
του, φροντίζοντας πάντα να μην δημιουργούνται λει¬ 
τουργικά προβλήματα στα Γ ραφεία του Ν.Π. 

6. Εγκρίνει και προωθεί τα αιτήματα των Προϊσταμένων 
που αφορούν σε ανάγκες των Γ ραφείων τους. 

7. Επιβλέπειτηντήρηση όλωντων απαραίτητων βιβλίων 
και τηρεί την σφραγίδα του Ν.Π.. 

Άρθρο 4 

Καθήκοντα Προϊσταμένου Γ ραφείου 

1. Είναι υπεύθυνος για την εύρυθμη λειτουργία του Γρα¬ 
φείου και την τήρηση του Κανονισμού Λειτουργίας. 


2. Είναι υπεύθυνος για την παροχή σωστής αγωγής στα 
φιλοξενούμενα βρέφη ή νήπια. 

3. Είναι υπεύθυνος για τη εξασφάλιση κλίματος ελευθε¬ 
ρίας και ασφάλειας στο Γ ραφείο, στο οποίο προΐσταται. 

4. Εποπτεύει όλο το προσωπικό για τη σωστή εκτέλεση 
των καθηκόντων του. 

5. Εισηγείται στο Τμήμα τις ανάγκες του Γ ραφείου σε 
προσωπικό και πόσης φύσεως εξοπλισμό. 

6. Είναι υπεύθυνος για τις συγκεντρώσεις ομάδων με 
σκοπό την επιμόρφωση ή την ψυχαγωγία στο χώρο του 
Γ ραφείου. 

7. Τηρεί όλα τα απαραίτητα βιβλία. 

8. Είναι άμεσα υπόλογος προς τον Προϊστάμενο του 
Τμήματος. 

Άρθρο 5 

Οργανική σύνθεση προσωπικού 
Οι θέσεις προσωπικού ορίζονται ως εξής: 

Α) ΜΟΝΙΜΟ ΠΡΟΣΩΠΙΚΟ 

* ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΩΝ 
θέσεις 2 

βαθμός Δ' - Α' 

* ΚΛΑΔΟΣ ΔΕ8 ΒΟΗΘΩΝ ΒΡΕΦ/ΜΩΝ 
θέσεις 1 

βαθμός Δ' - Α' 

* ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
θέσεις 1 

βαθμός Δ' - Α' 

* ΚΛΑΔΟΣ ΥΕ14 ΒΟΗΘΩΝ ΜΑΓΕΙΡΟΥ 
θέσεις 2 

βαθμός Ε' - Β' 

* ΚΛΑΔΟΣ ΥΕ16 ΒΟΗΟ. ΠΡΟΣΩΠΙΚΟΥ ΚΑΟΑΡΙΟΤΗΤΟΣ 
θέσεις 2 

βαθμός Ε' - Β'. 

Β) ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. ΜΟΝΙΜΟΙ 

- ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
θέσεις 5 

- ΥΕ 14 ΒΟΗΘΩΝ ΜΑΓΕΙΡΟΥ 
θέσεις 2 

2. ΩΡΟΜΙΣΘΙΟΙ 

-ΥΕ ΒΟΗΘΩΝ ΜΑΓΕΙΡΟΥ 
θέσεις 1 

- ΥΕ ΒΟΗΟ. ΠΡΟΣΩΠΙΚΟΥ ΚΑΟΑΡΙΟΤΗΤΟΣ 
θέσεις 1 

Άρθρο 6 

Προϊστάμενοι υπηρεσιακών μονάδων 
Οι Προϊστάμενοι του Τμήματος και των Γ ραφείων του 
ΝΠ επιλέγονται από τους κλάδους ΤΕ Βρεφ/μων και ελ¬ 
λείψει αυτών κρίνονται από τον κλάδο ΔΕ βοηθών 
Βρεφ/μων ή Γραμματέων οι έχοντες βαθμό Α'. 

Ως Προϊστάμενοι ορίζονται πάντοτε με απόφαση του 
Προέδρου του Δ.Σ. οι κρινόμενοι από το αρμόδιο Υπηρε¬ 
σιακό Συμβούλιο υπάλληλοι, οι οποίοι και αναπληρώνο¬ 
νται σε περίπτωση απουσίας τους ή άλλου κωλύματος από 
τον αμέσως αρχαιότερο υπάλληλο της αυτής υπηρεσίας. 

Άρθρο 7 
Προσωπικό 

Για τον διορισμό, τα καθήκοντα, τους περιορισμούς ,το 
ωράριο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ- 

βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 8 
Γ ενικά 

Οι προβλεπόμενες από τον παρόντα Οργανισμό θέσεις 
κατά κλάδο καλύπτουν όλους τους εργαζόμενους στο 
Ν.Π., ανεξαρτήτως σχέσεως εργασίας, καθώς και τον επι¬ 
πλέον αριθμό θέσεων που απαιτούνται για την κάλυψη 
τωντρεχουσών και μελλοντικών αναγκών του Τμήματος. 

Η κατανομή του Προσωπικού στα Γ ραφεία γίνεται πά¬ 
ντοτε με απόφαση του Προέδρου του Δ.Σ., ανάλογα μετις 
ανάγκες των υπηρεσιών, τα προσόντα των υπαλλήλων, 
την πείρα και τις γνώσεις τους σε ειδικά αντικείμενα κλπ. 
Κατά την κατανομή θα εξετάζονται επίσης και οι τυχόν ιδι¬ 
αίτερες ανάγκες των υπαλλήλων (μητέρες ανήλικων τέ¬ 
κνων, έγκυες, ο τόπος διαμονής κλπ). 

Κάθε άλλη λεπτομέρεια λειτουργίας των επί μέρους 
υπηρεσιών, που δεν προβλέπεται από τον παρόντα 
Ο.Ε.Υ., ρυθμίζεται από τον Κανονισμό Λειτουργίας του 
Ν.Π. 

Από την ψήφιση του παραπάνω οργανισμού Εσωτερι¬ 
κής υπηρεσίας προκαλείται δαπάνη σε βάρος του προϋ¬ 
πολογισμού οικ. Έτους 2004, ο οποίος ενισχύεται από 
τους ΚΑΠ, τροφεία κ.λ.π. ύψους 220.000,00 ΕΥΡΩ περί¬ 
που εφόσον προσληφθούν όλοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Η Διευθύντρια 
Μ.ΤΣΙΑΡΑ 

-*- 

Αριθ. 3583 (6) 

Τροποποίηση - Συμπλήρωση Οργανισμού Εσωτερικής 
Υπηρεσίας του Δήμου Πιερίων Ν. Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αριθμ. 2502/31.3.1999 (ΦΕΚ 489/τ.Β/29.4.1999) 
απόφασή μας με την οποία εγκρίθηκε η αριθμ. 28/1999 
απόφαση του Δημοτικού Συμβουλίου Πιερίων «περί 
εγκρίσεωςτου Οργανισμού Εσωτερικής Υπηρεσίας». 

2. Την αριθμ. 10657/12.12.2003 απόφασή μας με την 
οποία τροποποιήθηκε Ο.Ε.Υ. του Δήμου (ΦΕΚ 1436/τ.Β/ 
29.12.2003). 

3. Την αριθμ. 16/2004 απόφαση του Δημοτικού Συμβου¬ 
λίου Πιερίων περί «Τροποποίησης Οργανισμού Εσωτερι¬ 
κής Υπηρεσίας του Δήμου». 

4. Την αριθ. 15/2004 σύμφωνη γνώμη του Υπηρεσιακού 
Συμβουλίου Δημοτικών και Κοινοτικών Υπαλλήλων Νο¬ 
μού. 

5. Τις διατάξεις των άρθ. 12, 317, 318 και 320 του Ν. 
1188/1981 (ΦΕΚ 204/τ.Α'/31.7.1981) «Περί καταστάσεως 
προσωπικού οργανισμών Τοπ. Αυτ/σης». 

6. Τις διατάξεις της παρ. 5 του άρθ. 8 του Ν. 2307/1995 
(ΦΕΚ 113/τ.Α'/15.6.1995) «Προσαρμογή νομοθεσίας αρ¬ 
μοδιοτήτων Υπ. Εσωτερικών». 

7. Τις διατάξεις του άρθρου 34 του Ν. 2190/1994 (ΦΕΚ 


28/Α73.3.1994) «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων Δ/σης». 

8. Τις διατάξεις των Π.Δ. 37α/1987 και τις όμοιες του 
Π.Δ. 22/1990. 

9. Τις διατάξεις των άρθρων 9, 12 και 18 του Ν. 2503/ 
1997 (ΦΕΚ 107/τ.Α'/30.5.1997) «Διοίκηση, οργάνωση, 
στελέχωσητης Περιφέρειας, ρύθμιση διατάξεων για την 
Τοπ. Αυτ/ση και άλλες διατάξεις. 

10. Τις διατάξεις του Ν. 2470/1997 (ΦΕΚ 40/τ.Α'/ 
21.3.1997). «Αναμόρφωση μισθολογίου προσωπικού 
Δημ. Δ/σης - Δημοσίου - Ν.Π.Δ.Δ. - ΟΤΑ). 

11. Τις διατάξεις των άρθρων 11 και 18 παρ. 2 του Ν. 
2539/1997 (ΦΕΚ 244/Α74.12.1997) «Συγκρότηση της 
Πρωτοβάθμιας Τοπικής Αυτ/σης» όπως αντικαταστάθη- 
καν με τις όμοιες του άρθρου 13 του Ν. 2672/1998 (ΦΕΚ 
290/Α728.12.1998) «Οικονομικοί πόροι της Νομ/κής 
Αυτ/σης και άλλες διατάξεις». 

12. Τις διατάξειςτου αρθ. 27του Ν. 2081/1992 (ΦΕΚ54/ 
τ.Δ710.9.1992) αναφορικά με τον έλεγχο που προκαλούν 
οι κανονιστικές διοικητικές πράξεις. 

13. Την αριθμ. 550/1/7.10.1992 εγκύκλιο της Γραμματεί- 
αςτου Υπουργικού Συμβουλίου «Έλεγχος που προκαλούν 
οι κανονιστικές διοικητικές πράξεις», αποφασίζουμε: 

Εγκρίνουμε την αριθμ. 16/2004 απόφαση του Δημοτι¬ 
κού Συμβουλίου Πιερίων, με την οποία τροποποιείται-συ¬ 
μπληρώνεται το άρθρο 11 του Οργανισμού Εσωτερικής 
Υπηρεσίας αυτού ως εξής: 

Άρθρο 11 

ΟΡΓΑΝΙΚΕΣ ΘΕΣΕΙΣ 

θέσεις που προβλέπονται ανά κατηγορία και κλάδο 

προστίθεται: 

Στην κατηγορία ΠΕ 

Κλάδος ΠΕΙ-Οικονομικού -1- (μία) θέση 

ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου για το τρέχον έτος 
15.000 ΕΥΡΩ και για τα επόμενα έτη δεν μπορεί να υπο¬ 
λογιστεί επακριβώς. 

Κατά τα λοιπά ισχύει η αριθμ. 2502/29.4.1999 απόφασή 
μας, ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 29 Απριλίου 2004 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

-♦- 

Αριθ. 3631 (7) 

Τροποποίηση της αριθμ. 2427/2/2003/6.2.2004 απόφασής 
μας περί «Τροποποίηση της αριθμ. 13405/5.6.1995 
απόφασης του Περιφερειακού Δ/ντή Λασιθίου, περί 
σύστασης της αμιγούς Κοινοτικής Επιχείρησης Ανά¬ 
πτυξης της Κοινότητας Χανδρά Σητείας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 277 και επόμενα του Π.Δ. 
410/1995 (Δ.Κ.Κ.). 

2. Την αριθμ. 6730/12.8.2003 (ΦΕΚ 1288/Β/2003) από¬ 
φαση του Γ ενικού Γ ραμματέα Περιφέρειας Κρήτης «Ορι¬ 
σμός Εισηγητών και μεταβίβαση εξουσίας υπογραφής 

«Με Εντολή Γενικού Γραμματέα»» αποφάσεων, εγγρά¬ 
φων, και άλλων πράξεων στον Γενικό Διευθυντή, στους 
Προϊσταμένους Διευθύνσεων και Προϊσταμένους Τμημά¬ 
των και Γραφείων των Υπηρεσιών της Περιφέρειας Κρή¬ 
της. 

3. Την αριθμ. 13405/5.6.1995 απόφαση του Περιφερει¬ 
ακού Δ/ντή Λασιθίου, με την οποία συστήθηκε στην Κοι¬ 
νότητα Χονδρά αμιγής Κοινοτική Επιχείρηση με την επω¬ 
νυμία «Κοινοτική Επιχείρηση Ανάπτυξης της Κοινότητας 
Χανδρά Σητείας». 

4. Την αριθμ. 24272/2003/6.2.2004 απόφασή μας η 
οποία εκδόθηκε μετά από την αριθμ. 68/2003 απόφαση 
Δημοτικού Συμβουλίου Λεύκης που αφορά την τροποποί¬ 
ηση της συστατικής πράξης της Κοινοτικής Επιχείρησης 
Ανάπτυξης της Κοινότητας Χονδρά Σητείας και το αριθμ. 
πρωτ. 5341/2003 έγγραφο της Δ/νσης Σχεδιασμού και 
Ανάπτυξης της Περιφέρειας Κρήτης, καθώς και την έκθε¬ 
ση αξιολόγησης της οικονομικής βιωσιμότητας και σκοπι¬ 
μότητας της ανωτέρω επιχείρησης. 

5. Το αριθμ. 11135/17.3.2004 έγγραφο ΥΠΕΣΔΔΑ - Τμ. 
Νομικών Προσώπων Ιδρυμ. και Επιχειρήσεων με το οποίο 
ζητείται να τροποποιηθεί η παραπάνω απόφαση μας σε 
συνεργασία με το Δήμο, στο μέρος που αναφέρεται στη 
Διοίκηση της Επιχείρησης περίπτωση Β (εκπρόσωπος 
κοινωνικού φορέα της περιοχής) 

6. Την αριθμ. 46/2004 συμπληρωματική απόφαση του Δ. 
Σ. Δήμου Λεύκης που αφορά τροποποίηση της αριθμ. 68/ 
2003 απόφαση Δημοτικού Συμβουλίου Λεύκης περί τρο¬ 
ποποίηση της συστατικής πράξης της Κοινοτικής Επιχεί¬ 
ρησης Ανάπτυξης της Κοινότητας Χονδρά Σητείας, απο¬ 
φασίζουμε: 

Τροποποιούμε την αριθμ. 24272/2003/6.2.2004 απόφα¬ 
σή μας που αφορά τροποποίηση της αριθμ. 13405/ 
5.6.1995 απόφαση του Περιφερειακού Δ/ντή Λασιθίου, με 
την οποία συστήθηκε στην Κοινότητα Χανδρά αμιγής Κοι¬ 


νοτική Επιχείρηση με την επωνυμία «Κοινοτική Επιχείρη¬ 
ση Ανάπτυξης της Κοινότητας Χανδρά Σητείας», όπως 
παρακάτω: 

Αντικαθιστούμε το άρθρο 3 Διοίκηση της Επιχείρησης 
την παρ. β όπως παρακάτω: 

β) Ένα εκπρόσωπο κοινωνικού φορέα της περιοχής. 

Με την παρούσα δεν προκαλείται δαπάνη σε βάρος του 
Δημοτικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 24 Μάίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

-Φ- 

( 8 ) 

Διόρθωση απόφασης ανάκλησης αδειών κυκλοφορίας 
φαρμακευτικών ιδιοσκευασμάτων που οι άδειες τους 
έληξαν την 31.12.2001. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Η αριθμ. 37525/01/25.11.2002 απόφαση ανάκλησης 
αδειών κυκλοφορίας φαρμακευτικών Ιδρυμάτων με πίνα¬ 
κα που οι άδειες τούς έληξαν την 31.12.2001 και δεν ζη¬ 
τήθηκε η ανανέωσή τους η οποία δημοσιεύθηκε στο ΦΕΚ 
τεύχος Β' αριθμ. 1048/29.7.2003 διορθώνεται ως προς 
την αφαίρεση από την παρούσα απόφαση του φαρμ/κού 
ιδ/σματος ΟΕΤΤΟΕτου οποίου η άδεια κυκλοφορίας εξα¬ 
κολουθεί να ισχύει κατόπιν της απόφασης 0-182/ 
26.2.2004 του Δ.Σ./ΕΟΦ. 

Ο Πρόεδρος 

Δ. ΒΑΓΙΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




